بن أبي زرع

بو لحسن علي بن ابي زرع لفاسي، توفا اما بين 1310 ؤ 1320 ولا من بعد 1326، هو مؤرخ لي مفتارضين بلي هو لكتاتبي لاصلي د لكتاب لمشهور ؤ لي اتر ف تاريخ د لمغريب ف لقرون لوسطانية، لي معروف ب سميت "روض لقرطاس"، لي تقال بلي تكتب ب طلب من سّلطان لمريني ابو سعيد عتمان تّاني. نسب ديالو لكامل كيتعطا بعض لمرات بسميت "بن عبد الله بن ابي زرع" ؤ مرات خرة بسميت "بن محمد بن احمد بن عمر بن ابي زرع". سباب علاش ݣاعما متيقنين من سميتو ؤ من تاليف ديالو د لكتاب، مرتابط بلي كاينين بزاف د لمخطوطات مختالفة ؤ متداولة من لعصور لوسطانية. مامعروف علا حياتو غير شوية، من غير بلي كان عالْم ف فاس. بن ابي زرع يقدر يكون هوّ لمؤلف ديال كتاب الذخيرة السنية في اخبار الدولة المرينية، حيت على حساب عبد الله ڭنون و محمد بن بوبكر التطواني، كاين تشابه كبير بين لاسلوب ديال لكتاب و لمؤلفات ديال بن ابي زرع. ف 1920، لباحت الجزايري محمد بن شنب كان نشر لكتاب ل لمرة اللولة، بلا ما يحدد لمؤلف ديالو، ولايني مادارش تحقيق ديالو بشكل دقيق و كانو اغلاط ف هاد لڤيرسيون د لكتاب. عبد الله ݣنون ف كتابو "النبوغ المغربي"، وصفو وقال عليه: "هو المؤرخ الثقة وصاحب اجمع تاريخ للمغرب من عهد الدولة الادريسية حتى الوقت ديالو، اللي هو العصر المريني. " النسب والنشاة ديال ابي زرع. النسب. اسم بن ابي زرع هو ابو الحسن علي بن عبد الله بن ابي زرع الفاسي. كاين اختلاف بين المؤرخين فهاد الاسم، بعضهم قال سميتو ابو عبد الله محمد، واخرين قالو ابو العباس احمد، ولكن الراي اللي كيبان هو الارجح، واللي كيدعمو بزاف ديال المعطيات التاريخية والعلمية، هو ان الاسم الصحيح هو ابو الحسن علي بن عبد الله. هو صاحب الكتاب المعروف والمشهور بزاف "الانيس المطرب بروض القرطاس في اخبار ملوك وتاريخ مدينة فاس"، اللي يعتبر من اقدم واشهر المصادر فالتاريخ المغربي. النشاة. اما العائلة ديالو، فهي عائلة فاسية معروفة بالعلم والفضل، وخرّجات بزاف ديال العلماء والخطباء والمجاهدين. وكان اللقب "بن ابي زرع" كيتحملوه ثلاثة من نفس العائلة اللي عاشو فالعصر المريني، وقيل ان الاصل ديالهم من غرناطة: وكما كان الخلاف فـ الاسم والنسب، كاين اختلاف حتى فـ تاريخ الميلاد ديالو. ما كاين حتى تاريخ محدد لميلادو، ولكن من خلال المعطيات اللي فـ كتابو، كيبان باللي تزاد فاواخر الدولة الموحدية وبداية الدولة المرينية، يعني تقريباً فـ النصف الثاني من القرن 13م / 7هـ. عاش بن ابي زرع فـ عهد السلطان المريني ابو سعيد عثمان المريني، وهاد الفترة هي اللي كتب فيها وتالّق. اما فـ ما يخص تاريخ الوفاة، فكاين اختلاف كذلك: – كاين اللي قال مات فـ واقعة طريف سنة 741هـ / 1340م، – وكاين اللي قال، بحال عبد الله كنون فـ النبوغ المغربي، بانه توفي عام 726هـ. مؤلفات ديال بن ابي زرع الفاسي. الكتاب المشهور. الكتاب الاشهر ديال علي بن ابي زرع الفاسي هو "الانيس المطرب بروض القرطاس في اخبار ملوك وتاريخ مدينة فاس"، واللي معروف اختصاراً بـ "القرطاس". هاد الكتاب كيعتابر من اهم واشهر المؤلفات فالتاريخ المغربي، خصوصاً فالمجال ديال التاريخ المحلي لمدينة فاس. بن ابي زرع بدا كتابو من عهد الادارسة، اللي هما مؤسسي فاس، وتبع اخبارهم حتى انقرضوا، ومن بعد داز لاخبار زناتة واماراتهم، ثم المرابطين والموحدين والمرينيين، حتى وصل للاحداث ديال عام 1326م فبعض النسخ، و1332م فنسخ اخرى. وكان واضح من خلال الكتاب ان المؤلف كان كيهتم بزاف بفاس، اللي هي عاصمة الدولة وبلادو، فتكلم على القرويين وخطبائها وائمتها وعلمائها، وعلى الاثار والمعالم اللي فيها. وكان من عادتو يختم كل دولة بذكر اهم الاحداث والوقائع وحتى الكوارث الطبيعية اللي وقعات فزمانها. اما بالنسبة لاسم الكتاب، راه جا بصيغ مختلفة، ولكن الاسم الكامل اللي كيتعتابر اصح هو:"الانيس المطرب بروض القرطاس في اخبار ملوك وتاريخ مدينة فاس"وحسب المؤرخ عبد الوهاب بن منصور، فالكتاب كان معروف بهد الاسم الطويل والمسجوع، ولكن من القرن 19م ولى الناس كيعرفوه باسم "القرطاس" فقط، خصوصاً بعدما دار محمد بن الطيب العلمي كتاب اخر سماه "الانيس المطرب فيمن لقيته من ادباء المغرب". كاينين مؤرخين خلطو فنسبة الكتاب، وقالو بانه من تاليف صالح بن عبد الحليم الايلاني، بحال ليفي بروفنسال ومحمد الفاسي، ولكن من بعد ما خرجو دراسات جديدة ومعمقة على شخصية صالح بن عبد الحليم، تاكد بان "القرطاس" هو فعلاً من تاليف علي بن ابي زرع. وفي المقابل، بزاف ديال المؤرخين الكبار اكدوا ان الكتاب ديالو، ومنهم: كتوبا اخرين ديال ابي زرع. وزيد على “القرطاس”، عند بن ابي زرع كتب اخرى: